Συζήτηση:Reese's Puffs

message: @ΔώραΣτρουμπούκη καλησπέρα, σχετικά με την σήμανση εγκυκλοπαιδικότητας που βάλατε μπορείτε να με βάλετε στο σκεπτικό σας; Η σήμανση ταχείας ήταν σίγουρα υπερβολική, αλλά και εδώ δεν καταλαβαίνω. 
Υπάρχει πληθώρα πηγών και είναι και πασίγνωστο τρόφιμο (το λήμμα το εμπλούτισα σε σχέση με την Αγγλική ΒΠ στο διπλάσιό του, με εύλογη μορφοποίηση, και πρακτικά μπορώ εγώ ή ο καθένας να το διπλασιάσει ξανά χωρίς πρόβλημα στο να βρεθούν πληροφορίες από αξιόλογες σελίδες κυβερνήσεως της Αμερικής όσο και αφιερώσεις σε κορυφαίες σελίδες Independent/NY Times/Time/κτλπ.)
Ευχαριστώ. Javersi (συζήτηση) 19:09, 31 Ιανουαρίου 2023 (UTC)
replies: text: δε βλέπω κάτι αξιοσημείωτο στο προϊόν. Μπορεί να έχει αναφορές σε εκατοντάδες σελίδες, αξιοσημείωτο ή σημαντικό γιατί είναι; πολυ δε περισσότερο που δεν έχει λήμματα και σε άλλες γλώσσες - αυτό είναι μια ένδειξη ότι δεν απασχολεί ευρύτερα.  Δώρα Σ. 19:21, 31 Ιανουαρίου 2023 (UTC)
replies: text: :Υπάρχουν σε πολλές γλώσσες, και στα Ελληνικά- απλά οι Αμερικάνικες πηγές είναι σίγουρο πιο ενημερωμένες και αξιόπιστες, καθώς είναι ένα κατα κύριο λόγο προϊόν Αμερικής (να σημειώσουμε ότι διατίθεται παγκοσμίως).

text: :Όπως λέγατε και εσείς στο σλόγκαν σας, η Βικιπαίδεια δεν είναι γκουγκλ/μηχανή αναζήτησης, αν ένας πχ. πατινέρ από την Αυστρία είναι στην Βικιπαίδεια είναι πασιφανές πως δεν πρόκειται να έχει κάλυψη από πολλά ΜΜΕ του εξωτερικού, εκτός αν μιλάμε για κάποιον πασίγνωστο παγκοσμίως. Μέχρι και σε αυτή τη περίπτωση, όμως, το συγκεκριμένο τρόφιμο είναι και πασίγνωστο και με έντονη κάλυψη από όλα τα σχετικά ΜΜΕ. Δεν θα άξιζε, δηλαδή, η Ελλ. Βικιπαίδεια να έχει το λήμμα;

text: :Όσο για το πόσο αξιοσημείωτο είναι, ότι το ξέρει και η μάνα μας και στοιχειοθετεί βασικό, καθημερινό σνακ για εκατομμύρια άτομα (κυρίως Αμερική, Αγγλία και Σκανδ. χώρες). Όλα με κάνουν να συμπεράνω πως δεν έχει κανένα θέμα σε αυτό το κομμάτι, αλλά αυτό ίσως είναι υποκειμενικό (δυστυχώς! εξηγώ από κάτω).

text: :Νομίζω είστε υπερβολική περί εγκυκλοπαιδικότητας σε κάποια λήμματα, και ας συμφωνώ πλήρως με το να αμφισβητούμε και να κάνουμε ενστάσεις κυνηγώντας την ποιότητα και όχι την ποσότητα (λημμάτων). Να το δείτε και πιο πρακτικά κατά την γνώμη μου. Δεν βλέπω κάποιο κριτήριο εγκυκλοπαιδικότητας που να μην πληρείται, και γενικότερα στην Ελλ. Βικιπαίδεια πιστεύω πως τα κριτήρια είναι αρκετά φλου και δεν θα έπρεπε να είναι τόσο υποκειμενικά, μας βάζουν όλους σε περισσότερες διαδικασίες αξιολόγησης απ' όσο θα έπρεπε.

text: :Τέλος περί διαφήμισης διαφωνώ εν μέρει, (ναι μπορεί να φαίνεται λίγο σαν διαφήμιση λόγω μορφοποίησης), δεν διακρίνω μεροληψία ούτε σε αυτό που μετέφρασα ούτε στο υπόλοιπο που έγραψα. Τώρα αυτό όμως θα το κρίνετε καλύτερα εσείς και οι υπόλοιποι, απλά εγώ δεν βλέπω κάτι τέτοιο τόσο έντονα προσωπικά. Έγραψα ό,τι πιστεύω είναι βασικό για το προϊόν και πιστεύω να είναι μια τίμια πρόσθεση στην Βικιπαίδεια. Javersi (συζήτηση) 20:02, 31 Ιανουαρίου 2023 (UTC)
replies: text: ::τέλος πάντων, δεν είμαι σίγουρη πως το βλέπουν οι άλλοι χρήστες. Ας αφήσουμε την πινακίδα λίγο καιρό και αν δεν σχολιάσει κανείς, τη βγάζουμε.  Δώρα Σ. 00:55, 1 Φεβρουαρίου 2023 (UTC)

text: είναι δε χαρακτηριστικό ότι η σελίδα μοιάζει σαν διαφήμιση του προϊόντος - δε λέει κάτι άλλο  Δώρα Σ. 19:21, 31 Ιανουαρίου 2023 (UTC)
thread_title:  Εγκυκλοπαιδικότητα